ગત તા. 28ના મોડીરાત્રે પકડાયા પછી કવિતાબહેન મનોહરભાઈ રાજપૂત (છારા)એ ફરી વખત દેશી દારૂ ગાળવાનું શરૂ કર્યાની માહિતી પોલીસને મળી હતી. પોલીસે રાત્રે ત્રણ વાગ્યે દરોડો પાડીને પોલીસે 55 વર્ષની મહિલા બૂટલેગર કવિતા છારા અને સાગરિતોને ફરી વખત પકડી પાડી છે. પોલીસે ૧૩૦૦ લિટર વોશ (સડેલા ગોળ, શેરડી રસનો આથો મિક્સ કરેલું મિશ્રણ), ૩૫ લિટર દેશી દારૂ, ૧૨ પીપ સહિત દારૂની ભઠ્ઠીમાં વપરાતા સાધનો કબજે કર્યાં છે. રિવરફ્રન્ટ ઈસ્ટ પોલીસે ચાલીને જવું પડે તેવા નદીકાંઠે ટોર્ચના અજવાળામાં પહોંચીને દારૂની ભઠ્ઠીઓ ઉપર દરોડા શરૂ કર્યાં છે. અત્યાર સુધી PI ન કરી શક્યાં તે કામ મહિલા PI અને ટીમે શરૂ કર્યું છે.